Suresh 100 Views
తమిళనాడు ప్రీమియర్‌ లీగ్‌కు గేల్‌ ప్రశంస
చెన్నై: ధోనీ చెన్నైకి,భారతదేశం మొత్తానికి రాజు అని వెస్టిండీస్‌ క్రికెటర్‌ క్రిస్‌ గేల్‌ పేర్కొన్నాడు.కాగా ఐపిఎల్‌లో చెన్నై సూపర్‌ కింగ్స్‌్‌,రాజస్థాన్‌ రాయల్స్‌ జట్టు పైన రెండేళ్ల పాటు వేటు పడిన విషయం తెలిసిందే.చెన్నై సూపర్‌ కింగ్స్‌ జట్టుకు ధోనీ కెప్టెన్‌గా వ్యవహ రించాడు.రెండు జట్లు 2018లో తిరిగి ఐపిఎల్‌లోకి రానున్నాయి. ప్రస్తుతం ధోనీ రైజింగ్‌ పుణే సూపర్‌ జేయింట్స్‌ తరపున ఆడుతున్నాడు.ఆ జట్టుకు కూడా అతనే కెప్టెన్‌.అయితే ధోనీకి చెన్నైతో ఎనిమిదేళ్ల బంధం ఉంది.దీంతో చెన్నైతో పాటు చాలా మంది ధోనీ ఆ జట్టు తరపున మళ్లీ ఆడితే చూడాలనుకుంటు న్నారు.క్రిస్‌ గేల్‌ కూడా అదే కోరుకుంటున్నాడు.కాగా ఈ నేపథ్యంలో తమిళనాడు ప్రీమియర్‌ లీగ్‌ వెబ్‌సైట్‌తో గేల్‌ మాట్లాడుతూ ధోనీ చెన్నైతో పాటు భారత దేశానికి కింగ్‌ అని పేర్కొన్నాడు.అతను తిరిగి చెన్నై సూపర్‌ కింగ్స్‌ తరుపున ఆడతాడని అభిప్రాయం వ్యక్తం చేశాడు.క్రిస్‌ గేల్‌ రెండు రోజుల చెన్నై పర్యటనకు ఇటీవల వచ్చాడు.గేల్‌ తన డాన్స్‌తో అభిమానులను అలరించాడు.అదే సమయంలో క్రిస్‌ గేల్‌ తమిళనాడు ప్రీమియర్‌ లీగ్‌ పైన ప్రశంసలు కురిపించాడు.